Daar Is 'n Engel in my Koskas (Afrikaans, Paperback): Willie Strauss: 9780798177498 | Books | Buy online in South Africa from Loot.co.za
Daar Is 'n Engel in my Koskas (Afrikaans, Paperback) Loot Price: R279
Authors: Willie Strauss Afrikaans Archives - Johan Janse van Rensburg
Posted on January 26, 2020 by Johan Afrikaans Creative Writing
rus vir die bedorwe bene
waaruit die murg daagliks droog
rus vir die ou sagte stene
waarmee bouers aanhou sloof
rus vir die knakkende knieë
wat heeldag pynlik knaag
rus vir die gestremde sleë
wat eindeloos sal bly skaaf
rus vir die soekende saailand
wat jaar na jaar bly warrel
rus vir die hulpelose hand
wat rusteloos skommel en skarrel
rus vir die gestreepte sterre
wat heelnag brandend gly
rus vir die skellende skêre
wat stomptand aanhou sny
rus vir dié met veelvoudige vrees
verby wie U stem bly vloei
rus vir dié met vyandige vlees
wat alewig teen dit stoei
ek bid U rus vir elk in dié gehoor
sodat ons saam U kan beweeg
ek bid dat ons U fluisterstem sal hoor
en vandag weer ‘n keer sal leef
Binnewaak / Inward Gaze
Posted on October 4, 2019 by Johan Afrikaans Creative Writing
suutjies wriemel kleine baba
se naeltjies teen haar buik,
terwyl haar oë weg gluur
na die alledaagse stryd.
sy ogies traan onwetend,
sy neus se snorkies kruip –
maar haar ore stomp hul af;
hordes ander kwale fluit.
“vergeet my nie, o skepper!
dit is my hart se pleit.”
haar kop kap klippe;
sy probeer die dood ontwyk.
“ek’s saam met jou vir ewig,
in jou hart gaan ek bly sluip.”
begin tog vinnig binne waak
en sien lewe daarso wyk!
Ek wens ek kon nog meer sê,
maar jy moet dit self begryp;
ons het een voet binne tyd,
en ‘n ander in die ewigheid.
the tiny baby softly fondles
his nails against her belly,
while her eyes stare away
towards the everyday struggle.
his eyes tear unbeknownst,
his snores are cutesy-crawly –
but her ears keep themselves blunt;
hordes of other ailments whistle.
“don’t forget me, oh creator!
this is my heart’s plea.”
her head is crushing stones;
death’s what she’s trying to evade.
“I am with you forever,
in your heart I’ll always be.”
please quickly shift your gaze inward
and find life living there!
but you yourself will have to perceive;
we have one foot within time,
and another in eternity.
Om Mee te Gee
Posted on February 2, 2019 by Johan Afrikaans Creative Writing
Skaamte klop wanneer die see se stilte
asemrowend reusagtig raak –
wanneer mens se hawelose hart
te veel, te swaar, skipbreuk gely het
en nie nog ‘n keer die rou rotse wil smaak nie.
Stilte sluip in wanneer jou gebroke gedagtes
en halwe handelinge só geruis opwek
dat enige suiwer, sout-smeulende seine
deur jou onwetend-wetende ore
voluit versmoor word.
Diepe-slaap kom kuier wanneer mens nie eers
meer wil probeer probeer nie –
dat die gruwe grond, vir jou droog-gehuilde oë,
na ‘n amper aantrekliker opsie bly blyk –
eerder as om jou bloeiende hart dalk bloot te stel
aan enige iets wat jou huidige toestand kan verbrand.
Frustrasie bly darem hardboudig sit,
soos ‘n getroue oumensie op ‘n sitkamer-stoel,
om die waarheid te onderskei;
dat jou skreeuende gaste die swakkeres verdoof –
en dat jy weer gekonfronteer kan word met die kies van ‘n daaglikse keuse:
watter lewend- of doodmakende wil,
gaan jy vandag laat meegee.
Posted on January 27, 2019 by Johan Afrikaans Creative Writing
Een ding is kruisend vas genael:
Sy liefde is absoluut onvoorwaardelik.
So die flym mes teen jou verlore hart,
en die kokende klip teen jou kwaadaardige kop,
kan jy maar terug na die genadige grond toe smyt.
Laat jou daaglikse doene en late dan nuut
hierdie alomteenwoordige waarheid weerspieël.
Draai jou huidiglik-kronkelende paaie,
En swaai jou deurmekaargekrapte standaarde –
Jy is ‘n onvoorwaardelik-geliefde kind van ‘n almagtige, herskeppende God.
Brood en Vuur
Posted on July 25, 2018 by Johan Afrikaans Creative Writing
Soos ‘n rots,
met jou brood
in die een hand
en jou vuur
in die ander.
Die ewige gekners
van stomp tande
kom tot ‘n einde
wanneer jy jou
en Myne opneem.
Vergeet van die ou dinge
want dit trek jou oë
van my spore af.
Onthou wie jy was
jou kom skommel het.
My swaard brand
met ‘n wit vuur
en dit sny
deur jou rotse
om murg en been
So staan vas
wat oud is
en wat heilig is
na vore bring.
en nie vir die beeld
wat jy van My
gemaak het nie.